SL Uradni list Evropske unije L 109/22

IZVEDBENA UREDBA KOMISIJE (EU) št. 357/2013

z dne 18. aprila 2013

o spremembi Uredbe (ES) št. 903/2009 in Izvedbene uredbe (EU) št. 373/2011 glede najnižje vsebnosti pripravka iz Clostridium butyricum (FERM BP-2789) kot krmnega dodatka za piščance za pitanje in manjše aviarne vrste (razen nesnic) (imetnik dovoljenja Miyarisan Pharmaceutical Co. Ltd., ki ga zastopa Miyarisan Pharmaceutical Europe S.L.U.)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,

ob upoštevanju naslednjega:

(1) Uporaba pripravka iz Clostridium butyricum (FERM BP-2789), ki spada v kategorijo dodatkov „zootehnični dodatki“, je bila za deset let dovoljena kot dodatek v krmi za piščance za pitanje z Uredbo Komisije (ES) št. 903/2009 (2) ter za manjše aviarne vrste (razen nesnic), odstavljene pujske in manj pomembne vrste prašičev (odstavljenih) z Izvedbeno uredbo Komisije (EU) št. 373/2011 (3).

(2) V zvezi z uporabo pri piščancih za pitanje in manjših aviarnih vrstah (razen nesnic) je imetnik dovoljenja v skladu s členom 13(3) Uredbe (ES) št. 1831/2003 predlagal spremembo pogojev dovoljenja za zadevni pripravek z znižanjem njegove najnižje vsebnosti s 5 × 108 CFU/kg na 2,5 × 108 CFU/kg popolne krmne mešanice. Zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane (v nadaljnjem besedilu: Agencija).

(3) Agencija je v mnenju z dne 11. decembra 2012 (4) navedla, da bi lahko zadevni pripravek pod novimi predlaganimi pogoji uporabe izboljšal proizvodne lastnosti piščancev za pitanje in manjših aviarnih vrst (razen nesnic) pri zahtevani najnižji vsebnosti 2,5 × 108 CFU/kg. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.

(4) Pogoji iz člena 5 Uredbe (ES) št. 1831/2003 so izpolnjeni.

(5) Uredbo (ES) št. 903/2009 in Izvedbeno uredbo (EU) št. 373/2011 bi bilo zato treba ustrezno spremeniti.

(6) Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

V Prilogi k Uredbi (ES) št. 903/2009 se v stolpcu „Najnižja vsebnost“ izraz „5 × 108 CFU“ nadomesti z izrazom „2,5 × 108“.

Člen 2

V Prilogi k Izvedbeni uredbi (EU) št. 373/2011 se v stolpcu „Najnižja vsebnost“ za manjše aviarne vrste (razen nesnic) izraz „5 × 108 CFU“ nadomesti z izrazom „2,5 × 108“, za pujske (odstavljene) in prašiče manj pomembnih vrst za vzrejo (odstavljene) pa se izraz „2,5 × 108 CFU“ nadomesti z izrazom „2,5 × 108“.

Člen 3

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. aprila 2013 Za Komisijo Predsednik José Manuel BARROSO

(1) UL L 268, 18.10.2003, str. 29.

(2) UL L 256, 29.9.2009, str. 26.

(3) UL L 102, 16.4.2011, str. 10.

(4) EFSA Journal 2013; 11(1):3040.